ทานยาเลื่อนประจำเดือนแล้วมีเพศสัมพันธ์ มีเลือดออกเล็กน้อย เกิดจากอะไรคะ
สวัสดีค่ะ ยาเลื่อนประจำเดือนที่ใช้กันส่วนใหญ่ จะเป็นยาเม็ดที่มีตัวยาสำคัญ คือ นอร์-เอ-ทีส-เตอ-โรน (Norethisterone) ซึ่งยานี้มีฤทธิ์คล้ายฮอร์โมนเพศโพรเจสเทอโรน ซึ่งทำให้เยื่อบุโพรงมดลูกหนาขึ้นชั่วคราวและไม่หลุดออกมาเป็นประจำเดือน มีข้อบ่งใช้ในการรักษาความผิดปกติของรอบเดือนหลายชนิดโดยการมีเลือดออกเล็กน้อยดังกล่าวมานั้น อาจจะเกี่ยวหรือไม่เกี่ยวกับการใช้ยาก็ได้ เลือดอาจออกจากการฉีกขาดของอวัยวะเพศหลังการมีเพศสัมพันธ์หรือเป็นการติดเชื้อในช่องคลอดหรือปากมดลูก หรือเนื้องอกที่ปากมดลูก เพราะการใช้ฮอร์โมนนี้ควรจะหยุดเลือดที่จะออกจากมดลูกมากกว่าแนะนำการสังเกตอาการ ถ้ายังมีเลือดออกต่อเนื่อง เป็นทุกครั้งหลังมีเพศสัมพันธ์ หรือเป็นแม้จะหยุดใช้ยาเลื่อนประจำเดือนไปแล้ว ควรพบแพทย์เพื่อตรวจเพิ่มเติม